Nafarroako Parlamentuko Mahaiak, 2022ko maiatzaren 9an egindako bilkuran, Eledunen Batzarrari entzun ondoren, hurrengo erabakia hartu zuen, besteak beste:

**1.** Izapidetzeko onartzea María Jesús Valdemoros Erro andreak aurkezturiko mozioa, zeinaren bidez Nafarroako Gobernua premiatzen baita neurriak har ditzan 2022an jada aplikatzekoa den PFEZaren tarifaren deflaktazio progresiboari begira (10-22/MOC-00047).

**2.** Nafarroako Parlamentuko Aldizkari Ofizialean argitara dadin agintzea.

**3.** Mozioa Osoko Bilkuran izapidetzea, eta zuzenketak aurkezteko epea bukatzea eztabaidari ekiteko bilkura-egunaren aurrekoaren eguerdiko hamabietan.

Iruñean, 2022ko maiatzaren 9an

Lehendakaria: Unai Hualde Iglesias

MOZIOAREN TESTUA

Nafarroako Gorteetako kide eta Navarra Suma (NA+) talde parlamentarioari atxikitako María Jesús Valdemoros Erro andreak, Legebiltzarreko Erregelamenduan xedatuaren babesean, honako mozio hau aurkezten du, Osoko Bilkuran eztabaidatzeko:

Azken hilabeteotan inflazio aldi agerikoa ari gara jasaten ari gara, non KPIren hazkunde tasak bortizki azkartu diren, ia bi digituraino iritsiz martxoan eta 5 8,4ra apirilean hilabete horretarako inflazioaren datu aurreratu gisa, Errusiak Ukraina inbaditu izanarekin areagotuta.

Egoera horren aurrean, ezinbestekoak dira herritarren poltsikora zuzenean iritsiko diren politikak. Areago, errenta ertain eta baxuetara iritsiko direnak, haiek baitira inflazioak dakartzan kostu handienak pairatzen ari direnak.

Birbanaketarako helburu hori lortzeko Gobernuak badu jarduteko tarte bat, aurrekontuen zein fiskalitatearen arloan, hain zuzen ere inflazioa handitu duena. Prezioen igoerek zuzenean igo dituzte zerga-oinarriak, zerga terminoetan.

Hori guztia dela-eta

Nafarroako Parlamentuak Foru Gobernua premiatzen du, honako neurri hauek har ditzan: 2022an jada aplikatzekoa den PFEZaren tarifaren deflaktazio progresiboa, prezioen igoeraren azkartzeak eta egoera ekonomikoaren narriatzeak –Errusiak Ukraina inbaditu ostean okerrera egin duenak–herritarrei sorrarazitako inpaktua arintze aldera.

Iruñean, 2022ko maiatzaren 5ean

Foru parlamentaria: María Jesús Valdemoros Erro